Komission direktiivi 93/90/ETY, annettu 29 päivänä lokakuuta 1993, neuvoston direktiivin 67/548/ETY 13 artiklan 1 kohdan viidennessä luetelmakohdassa tarkoitettujen aineiden luettelosta



Virallinen lehti nro L 277 , 10/11/1993 s. 0033 - 0033

Suomenk. erityispainos Alue 13 Nide 25 s. 0046

Ruotsink. erityispainos Alue 13 Nide 25 s. 0046



KOMISSION DIREKTIIVI 93/90/ETY, annettu 29 päivänä lokakuuta 1993, neuvoston direktiivin 67/548/ETY 13 artiklan 1 kohdan viidennessä luetelmakohdassa tarkoitettujen aineiden luettelosta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY(1), sellaisena kuin se on viimeksi muutettuna komission direktiivillä 93/72/ETY(2), ja erityisesti sen 13 artiklan 1 kohdan, sekä katsoo, että direktiivin 67/548/ETY 13 artiklan 1 kohdan viides luetelmakohta vapauttaa mainitun direktiivin tietyistä säännöksistä, erityisesti ilmoittamista koskevista säännöksistä aineet, joita käytetään yksinomaan muissa tuoteluokissa, joita varten on olemassa yhteisön ilmoitus- tai hyväksymismenettelyt ja joiden ilmoitettavia tietoja koskevat vaatimukset vastaavat direktiivissä 67/548/ETY säädettyjä; komissio laatii sen vuoksi luettelon näistä yhteisön säädöksistä, tällä hetkellä on olemassa vain yksi yhteisön säädös, joka koskee mainitun 13 artiklan 1 kohdan viidennen luetelmakohdan säännöksiä; tätä luetteloa tutkitaan säännöllisesti, ja tarvittaessa muutetaan, ja tämän direktiivin säännökset ovat vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Luettelo yhteisön säädöksistä, jotka koskevat tuoteluokkia, joita varten on olemassa yhteisön ilmoitus- tai hyväksymismenettelyt ja joiden ilmoitettavia tietoja koskevat vaatimukset luettelossa tunnistetuille aineluokille vastaavat direktiivissä 67/548/ETY säädettyjä, on tämän direktiivin liitteenä. 2 artikla 1. Jäsenvaltioiden on annettava ja julkaistava tämän direktiivin noudattamisen edellyttämät säännökset viimeistään 31 päivänä lokakuuta 1993. Niiden on ilmoitettava tästä komissiolle viipymättä. 2. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi on osoitettu kaikille jäsenvaltioille. Tehty Brysselissä 29 päivänä lokakuuta 1993. Komission puolesta Yannis PALEOKRASSAS Komission jäsen (1) EYVL N:o 196, 16.8.1967, s. 1 (2) EYVL N:o L 258, 16.10.1993, s. 29 LIITE YHTEISÖN SÄÄDÖKSET, JOTKA KOSKEVAT TUOTELUOKKIA, JOILLE ON OLEMASSA YHTEISÖN ILMOITUS- TAI HYVÄKSYMISMENETTELYT JA JOIDEN ILMOITETTAVIA TIETOJA KOSKEVAT VAATIMUKSET TUNNISTETUILLE AINELUOKILLE VASTAAVAT DIREKTIIVISSÄ 67/548/ETY SÄÄDETTYJÄ 1. Torjunta-aineiden markkinoille saattamisesta 15 päivänä heinäkuuta 1991 annettu neuvoston direktiivi 91/414/ETY: mainitun direktiivin 6 artiklassa säädetyn arviointimenettelyn alaisuuteen kuuluvat aineet (EYVL N:o L 230, 19.8.1991, s. 1).